- કોઇ વ્યક્તિ માટે જૂની બિનઉપયોગી વસ્તુઓ અન્ય વ્યક્તિ માટે ઉપયોગી સાબિત થઇ શકે છે. દિવાળી ટાણે નવી નવી વસ્તુઓની ખરીદી કરવા સાથે જૂની બિનઉપયોગી વસ્તુઓનો લોકો નિકાલ કરતાં હોય છે, જે વસ્તુઓ જરૂરિયાતમંદ અને આર્થિક રીતે નબળા વ્યક્તિઓ માટે ઉપયોગી છે. ત્યારે બિનઉપયોગી વસ્તુઓને ઉપયોગી બનાવવા માટે વિદ્યાર્થીઓ દ્વારા વોલ ઓફ યુનિટી તૈયાર કરવામાં આવી છે. આણંદ કૃષિ યુનિવર્સિટી સંલગ્ન કોલેજ ઓફ એગ્રીકલ્ચરલ ઇન્ફોર્મેશન ટેક્નોલોજીના વિદ્યાર્થીઓ દ્વારા સરદાર પટેલ જન્મજયંતિની ઉજવણી અંતર્ગત વોલ ઓફ યુનિટી તૈયાર કરી હતી.